The Wild Wild West

:*For spillefilmen fra 1999 med Will Smith, se [[Wild Wild West]]*

***The Wild Wild West*** er en amerikansk science fiction- og westernserie som gikk på CBS fra 1965 til 1969. Serien var lagt til 1870-årens USA og handlet om to agenter som bekjempet kriminalitet og stanset stormannsgale genier fra styrte president Grant. Hovedrollene som den cowboykledde agenten James West og forkledningens mester Artemus Gordon ble spilt av henholdsvis Robert Conrad og Ross Martin. Serien ble skapt av Michael Garrison. Første sesong ble sendt i sort-hvitt, resten i farger.

*The Wild Wild West* var en slags agentserie som kombinerte noe så forskjellig som western og science fiction, hensatt i 1880-årenes USA.  Den har blitt beskrevet som «James Bond i den ville vesten». Den fikk flere oppfølgere i form av to TV-filmer og en spillefilm. 

Serien fikk liten oppmerksomhet i Norge, men ble sendt på TVNorge fra 2002.

## Handling
James West og Artemus Gordon er to agenter på oppdrag for President Grant. De to reiser rundt i sin spesialbygde jern-banevogn der Gordon er i stand til å komme opp med det ene hjelpemidlet etter det andre, inklusive en rekke former for sønvgass. I løpet av serien besøker de to agentene byer bebodd av utstillingsdukker, og møter videre utfordringer som blant annet hypnosestråler, eksploderende leker, eksploderende zombier, forminskelsepulver og spøkelseshus og skumle sykdommer.

## I rollene
* Robert Conrad: James T. West
* Ross Martin: Artemus Gordon
* Michael Dunn: Dr. Miguelito Loveless
* Roy Engel: President Ulysses S. Grant
* Judith McConnell

## Om serien
### Priser
Agnes Moorehead ble i 1967 tildelt en Emmy for sin gjesteopptreden i episoden «Night of the Vicious Valentine».

### Filmer
Serien fikk i 1979 og 1980 to oppfølgere i form av TV-filmene *The Wild Wild West Revisited* og *More Wild Wild West*. På slutten av 1990-tallet fikk produsenten Barry Sonnenfield filmrettighetene til serien, og bestemte seg for å lage en storfilm, noe som i 1999 resulterte i *[[Wild Wild West]]*. Han fikk med Will Smith (som hadde hatt stor suksess i Sonnenfield-filmen *Men In Black*) som James West, Kevin Kline som Gordon og engelske Kenneth Branagh som Dr. Arliss Loveless. Budsjettet var på 170 millioner dollar, men filmen floppet på kino. Mye takket være et dårlig manus og dårlig kjemi mellom Smith og Kline.

### Gjesteroller
Richard Kiel (senere berømt som Jaws i to Bond-filmer) fikk rollen som den stumme kjempen Voltaire og medvirket i fire episoder. Av andre kjente skuespillere som gjestet serien kan en nevne Boris Karlof, Leslie Nielsen, Martin Landau og Yvonne Craig.

### Seertall
Rangering i USA målt etter seertall.

(-) = utenfor topp 30 lista

## Bildegalleri

Robert Conrad Wild Wild West 1965.JPG|Robert Conrad i en episode
Ross Martin Wild Wild West 1967.JPG|Ross Martin i en av sine forkledninger
Michael Dunn Richard Kiel Wild Wild West.JPG|Gjesteskuespillere Michael Dunn og Richard Kiel 
Ida Lupino Dr. Faustina Wild Wild West 1966.JPG|Ida Lupino som skurken Dr. Faustina 
Robert Conrad Victor Buono Wild Wild West premiere 1965.jpg|Robert Conrad og Victor Buono


## Referanser


## Eksterne lenker
* 
* Norsk side om serien